पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कुल 2974 लोगों की सैंपल जांच के लिए एकत्रित की गई। जिसमें 366 लोगों की रिपोर्ट पॉजिटिव आई। इसमें ग्रामीण क्षेत्र में 315 और शहरी क्षेत्र में 51 लोग शामिल है। इस जांच में 148 आरटीपीसीआर जांच की गई है। वहीं काेरोना संक्रमण से जिले में कुल तीन लोगों की मौत हुई। वहीं एक संदिग्ध मरीज की मौत है। जिसमें रेल पहिया कारखाना के एसएसई समेत तीन लोग शामिल है। डीएम निलेश चन्द्र देवरे ने सभी प्रखंड अधिकारियों के साथ बैठक कर लॉकडाउन का सख्ती से पालन कराने का निर्देश दिया है। कहा कि लॉकडाउन का पालन कर और टीकाकरण करा कर ही चेन को तोड़ा जा सकता है।
एसएसई का दानापुर अस्पताल में चल रहा था इलाज
दरियापुर प्रखंड मुख्यालय स्थित बेला रेल पहिया कारखाना के एसएसई सिविल 45 वर्षीय गजेंद्र सिंह की मौत हो गई। इस संबंध में कारखाना के सूचना जनसंपर्क अधिकारी उत्तम कुमार ने बताया कि गजेंद्र सिंह जो लगभग दो सप्ताह पहले जांच में कोरोना पॉजिटिव पाए गए थे। जिनका इलाज रेलवे अस्पताल दानापुर में हुआ था। जहां से जांच रिपोर्ट निगेटिव आने पर अपने घर आ गए थे। पुनः दो रोज के बाद अचानक तबीयत बिगड़ने लगी।
2974 लोगों का लिया गया सैंपल, लॉकडाउन के दौरान ही होगा टीकाकरण
मांझी में 130 की जांच में 9 मिले कोरोना पॉजिटिव
मांझी सामुदायिक स्वास्थ्य केंद्र पर बुधवार को कुल 130 लोगों के कोविड-19 की जांच की गई। जिनमें 9 लोग पॉजिटिव पाये गए। प्रभारी चिकित्सा पदाधिकारी डॉ. रोहित कुमार, हेल्थ मैनेजर विश्वजीत सिंह ने अपील करते हुए कहा कि अधिक से अधिक लोग अपने घरों में हीं रह कर हीं समय व्यतीत करें। अति आवश्यक कार्य से हीं बाहर निकलें। कोरोना संक्रमण की चेन को तोड़ने के लिए सबका सहयोग आवश्यक है। लापड़वाही न बरतें।
संदिग्ध मरीज की मौत
गड़खा| ग्रामीण क्षेत्रों में जागरूकता के अभाव में लोग सीएचसी में जाकर अपने को कोविड-19 ही करा रहे हैं। इससे बल्कि कोरोना से बचने के लिए लोग गांव में ही झोलाछाप डॉक्टरों से दिखाकर खांसी सर्दी और बुखार की दवा खा रहे हैं। ऐसे में कई लोगों की मौत भी हो जा रही है परंतु उनका जांच नहीं हो पा रहा है। जिससे पता चल सके कि वे कोरोना पॉजिटिव है। गड़खा प्रखंड के रामगढा में भी पिछले दिनों एक महिला की कोरोना के लक्षण से मौत हो गई । जिसके बाद ग्रामीणों में दहशत फैली हुई है।
सोनपुर में महिला समेत दो लोगों की गई जान
सोनपुर में एक महिला तथा एक पुरुष समेत दो लोगों की मौत कोरोना संक्रमण से हो गई। मौत की सूचना पर स्वास्थ्य महकमे में हड़कंप मच गया। इस बात की जानकारी देते हुए अस्पताल प्रबंधक रवीश कुमार ने बताया कि यहां और मंडलीय चिकित्सालय में एक महिला की मौत हो गई। वह करोना संक्रमित थी। वहीं दूसरी ओर भरपुरा के महेंद्र हजरा बीते 30 तारीख को हुई रैपिड जांच में कोरोना संक्रमित पाए गए। कोविद केयर सेंटर के डॉक्टरों ने उन्हें उचित दवा देकर होम क्वारेंटाइन में रहने की सलाह दी। इसी बीच मंगलवार की रात से उनकी तबीयत ज्यादा बिगड़ गई। इसी बीच बुधवार की सुबह उनकी मौत हो गई।कोरोना प्रोटोकॉल का पालन करते हुए अंतिम संस्कार करा दिया गया। बुधवार को 54 मरीज संक्रमित पाए गए।
इस बात की जानकारी देते हुए अनुमंडलीय चिकित्सालय के प्रबंधक रवीश कुमार ने बताया कि यहां के विभिन्न केंद्रों पर कुल 131 लोगों का रैपिड जांच किया गया। इनमें 47 लोग संक्रमित पाए गए। वहीं 164 लोगों का आरटी पीसीआर जांच की गई। इसका रिपोर्ट पटना से प्राप्त होगा। वही कुल 424 लोगों का वैक्सीनेशन किया गया। वहीं रेलवे अस्पताल कोरोना के नोडल पदाधिकारी डॉ विजय कुमार सिंह ने बताया कि 20 व्यक्ति का रैपिड जांच किया गया। इनमें सात संक्रमित पाए गए। वही कुल 225 लोगों का वैक्सीनेशन किया गया। स्वास्थ्य विभाग संक्रमित मरीज के निकट संपर्क में आए हुए लोगों की जानकारी जुटा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva hin_Deva bho_Deva hin_Deva hin_Deva hin_Deva hin_Deva zho_Hant eng_Latn